hotchpotch/miracl-hf-unified huggingface dataset:
కడప విమానాశ్రయం
కడపలో 1953 నుంచి విమానాశ్రయం ఉన్నప్పటికీ విమానాల రాకపోకలు మాత్రం పూర్తిస్థాయిలో లేవు. దీనితో కడపలో అన్ని సౌకర్యాలతో విమానాశ్రయాన్ని నిర్మించాలని దివంగత ముఖ్యమంత్రి డాక్టర్ వై.ఎస్. రాజశేఖరరెడ్డి రూ. 33 కోట్లను ఒకే విడతగా విడుదల చేశారు. 1060 ఎకరాల్లో విమానాశ్రయం నిర్మించేందుకు ప్రణాళిక రచించారు. రెండు విడతల్లో విమానాశ్రయం నిర్మాణపు పనులను చేపట్టారు. ఆధునీకరించిన ఈ విమానాశ్రయం నుండి 2015 జూన్ 7 న కార్యకలాపాలు మరలా ప్రారంభమయ్యాయి. అప్పటి కేంద్ర పౌరవిమానయానశాఖ మంత్రి ఆశోక్ గజపతిరాజు దీనిని ఆధికారికంగా ప్రారంభించారు.. మొదటి సారిగా బెంగుళూరు నుండి ఎయిర్ పెగసస్ విమానయాన సంస్థ తన కార్యకలాపాలను ప్రారంభించింది. వారంలో మూడుసార్లు బెంగుళూరు నుండి కడపకు విమానాలు నడుపుతామని ఈ సంస్థ ప్రకటించింది.
ఎన్నో ఏళ్లుగా ఎదురు చూస్తూ వచ్చిన కడప విమానాశ్రయాన్ని 2015 జూన్ 7 ఆదివారం ఉదయం అప్పటి ముఖ్యమంత్రి చంద్రబాబు నాయుడు ప్రారంభించాడు. అనంతరం అప్పటి కేంద్ర పౌర విమానయానశాఖ మంత్రి అశోక్‌గజపతిరాజు, పట్టణాభివృద్ధిశాఖ మంత్రి వెంకయ్యనాయుడు, సైన్స్ అండ్‌టెక్నాలజీశాఖ మంత్రి సుజనాచౌదరి జ్యోతి ప్రజ్వలన చేశారు. విమానాశ్రయాన్ని ప్రారంభించేందుకు నేతలు ప్రత్యేక విమానంలో వచ్చారు. మొదటి సర్వీసుగా ఎయిర్ పెగాసెస్ సంస్థకు చెందిన ఏటీఆర్ 72 విమానం బెంగుళూరు నుంచి ఉదయం 10.40 కి బయలుదేరి 11.30 గంటలకు కడపలో ల్యాండ్ అయినది. 11.50 గంటలకు కడపలో టేకాఫ్ తీసుకుని 12.35 గంటలకు బెంగళూరు చేరినది.
కడప విమానాశ్రం 1953లో 669.5 ఎకరాల విస్తీర్ణంలో నిర్మించారు. 1980వ దశకంలో వాయుదూత్, కడప నుండి హైదరాబాదుకు కొంతకాలం పాటు విమాన సర్వీసులను నడిపింది. ఆ తర్వాత రెండు దశాబ్దాల పాటు నిరుపయోగంగా పడి ఉన్న ఈ విమానాశ్రయాన్ని 2000 దశకం చివరిలో విస్తరించే ప్రయత్నాలు ప్రారంభించారు.
విస్తరణ మొదటి విడత పనులను రూ.21 కోట్లతో 2008 జూన్‌లో చేపట్టారు. 2009 డిసెంబరుకు పనులను పూర్తి చేశారు. 6వేల అడుగుల రన్‌వే, ఆఫ్రాన్, టాక్సీతో పాటు 1060 ఎకరాల పరిధికి రక్షణ గోడ నిర్మించారు. రెండో విడత పనులను 2010 అక్టోబరు 10న చేపట్టారు. రూ. 13 కోట్లతో చేపట్టిన ఈ పనుల్లో టెర్మినల్ బిల్డింగ్ తో పాటు ఏటీసీ ( ఏయిర్ ట్రాఫిక్ సర్వీసు), పవర్ హౌస్, లింకు రోడ్డులు, కార్‌పార్కింగ్, సివిల్, ఎలక్ట్రికల్ పనులను చేపట్టారు. రెండో విడత పనులు 2011 డిసెంబరుకే పూర్తి కావాల్సి ఉంది. అయితే కొన్ని సాంకేతిక కారణాలతో గడువు వాయిదా పడింది. ప్రస్తుతం టెర్మినల్ బిల్డింగ్‌తో పాటు అన్ని పనులు పూర్తయ్యాయి.టెర్మినల్‌కు దగ్గరలోనే కారుపార్కింగ్‌ను నిర్మించారు. ఇన్‌వే, అవుట్‌వే లింకు రోడ్లను పూర్తి చేశారు.
కడప విమానాశ్ర యాన్ని డొమెస్టిక్ ఎయిర్‌పోర్టుగా మాత్రమే ప్రభుత్వం అనుమతించింది. దీంతో ఏటీఆర్-72 సర్వీసులు మాత్రమే నడుస్తాయి. ఏటీఆర్-72 రకం విమానాల్లో 75 మంది ప్రయాణీకులకు మాత్రమే సౌకర్యం ఉంటుంది. బోయింగ్, ఎయిర్ బస్సులు నడిపేందుకు కడప ఎయిర్‌పోర్టు రన్‌వే అనుకూలించదు.
పారిశ్రామిక అభివృద్ధితో పాటు విద్య, వైద్య రంగాల్లో వైఎస్సార్ జిల్లా పురోగతిని సాధించడంతో జిల్లా కేంద్రానికి విమానసౌకర్యం అనివార్యమైంది. ప్రముఖ వైద్యుల రాకపోకలు, వైవీయూ ప్రొఫెసర్లు, సిమెంట్ ఫ్యాక్టరీల యాజమాన్యాలు, ప్రజాప్రతినిధులు, ఉద్యోగులతో పాటు ఇతర వ్యాపారులకు కడప ఎయిర్‌పోర్టు సౌలభ్యంగా ఉంటుంది.
బురహాన్ పురం (మరిపెడ)
బురహాన్ పురం - ఈ గ్రామము మూడు జిల్లాల సరిహద్దులలో ఉంటుంది. తానంచర్ల, కాకరవాయి, గుండెపుడి, ఊకల్లు, గిరిపురం దీని సరిహద్దు గ్రామాలు.
వనారస గోవిందరావు
వనారస గోవిందరావు రంగస్థల నటులు, నాటకరంగ వ్యవస్థాపకులు.
వనారస గోవిందరావు 1867లో గంపరామన్న, పకీరమ్మ దంపతులకు జన్మించారు. వీరి పెంపుడు తలిదండ్రులు సుంకమ్మ, వెంకోజీరావులు. గోవిందరావు అసలు పేరు పకీరప్ప. పెంపుడు తలిదండ్రులు పెట్టిన పేరు గోవిందప్ప. అదే గోవిందరావుగా మారింది.
వెంకోజీరావు దగ్గర సంగీతం, ఫేడేలు మరియు నంద్యాల జ్యోతి సుబ్బయ్య కంపెనీలో చేరి పాటలు నేర్చుకున్నారు. ఆ కంపెనీలో వేసిన మొదటివేషం సత్యహరిశ్చంద్రలోని విశ్యామిత్రుడు.
మద్రాసులో నాటకాలను చూసిన గోవిందరావు తను కూడా స్టేజి నాటకాలు వేయాలని అనుకొని, సురభి గ్రామంలో కీచకవధ నాటకం ప్రదర్శించారు. అందులో గోవిందరావు నకులుడి పాత్ర ధరించారు. తరువాత 1857లో ‘శ్రీ శారదా మనో వినోదినీ సభ’ అనే నాటక సమాజాన్ని స్థాపించి, స్టేజి నాటకాలు వేయడం ప్రారంభించారు. ఆ సభే నేటి సురభి కంపెనీలకు మాతృసంస్థ.
తరువాత కంపెనీని సంచాల నాటక రంగంగా రూపొందించి, సంచారానికి పనికివచ్చే రేకులు, విద్యుత్ దీపాలు, వైర్ వర్క్ సామాగ్రి సంపాదించి పెద్దఎత్తున్న వివిధ ప్రాంతాలలో నాటక ప్రదర్శనలు ఏర్పాటుచేశారు. రంగూన్ లో కూడా ప్రదర్శనలు ఇచ్చారు. స్త్రీలు నాటకాలలో నటించకూడదని అంటున్నకాలంలో తన భార్యాబిడ్డలను నాటకాలలో నటింపజేసి, సురభి నాటక సమాజాన్ని నాట్యశాస్త్ర విహిత సమాజంగా తీర్చిదిద్దారు.
1917లో భీమవరంలో అంకాదహనం నాటకంలో ఆంజనేయ పాత్రలో నటిస్తుండగా గోవిందరావు ధరించిన దుస్తులకు నిప్పంటుకొని దేహం కాలిపోయింది. నాటకాలలో నటించడానికి పనికిరాని పరిస్థితి ఏర్పడింది. అయినా కానీ సమాజాన్ని వదిలిపెట్టలేదు. హస్యం చేప్పేవారు. కాంతామణి నాటకంలో దొంగవేషం వేసి అద్భుతంగా నటించేవారు. అందుకే నాటక ప్రదర్శన కరపత్రాలలో ‘కంపెనీ ప్రొప్రెయిటర్ చే దొంగవేషం ధరింపబడును’ అని అచ్చు వేసేవారు.
1929నాటికే ఆంధ్రదేశంలో నాటకకళ క్షీణదశ ప్రారంభమైందని గ్రహించి దానిని సరైన మార్గంలో పెట్టడానికి పెద్దలతో కలిసి ఆంధ్ర నాటక కళా పరిషత్తు స్థాపించారు. ఆ సమయంలోనే ఆ పరిషత్తు ఆయనకు ‘ఆంధ్రనాటక కళోద్ధారక’ బిరుదుతో సన్మానించింది.
చివరిదశలో ఏలూరు దగ్గర పొలసనపల్లిలో స్థిరనివాసం ఏర్పరుచుకొని చాలా దానధర్మాలు చేశారు. ఆయన శిలా విగ్రహాన్ని కళాకారులు ఏలారులో ప్రతిష్ఠించారు.
విశ్వామిత్రుడు, నకులుడు, ఆంజనేయుడు, దొంగ, అర్జునుడు (సుభద్ర), రాజరాజ నరేంద్రుడు, హరిశ్చంద్రుడు, అనిరుద్ధుడు, రావణుడు, శ్రీరాముడు (సంపూర్ణ రామాయణం), విక్రమార్కుడు, బిల్వ మంగళుడు, జగన్మోహనుడు, హిరణ్యకశిపుడు, రుక్మాంగదుడు.
జీవితాన్ని నాటకరంగానికి, నాటకోద్ధరణ కోసం ధారపోసిన వనారస 1953, డిసెంబర్ 19న మరణించారు.
శఠగోపం
శఠగోపం (కొన్ని ప్రాంతాల వారు శఠగోపం, శడగోప్యం అంటారు) అనగా త్యంత గోప్యమైనది అని అర్థం. అంటే అది అత్యంత రహస్యం. భక్తులు దేవాలయంలో దర్శనం అయ్యాక ప్రదక్షిణలు చేసి, తీర్థం, శఠగోపనం తీసుకుంటారు. అత్యంత గోప్యమైనది కనుక అది పెట్టే పూజారికి కూడా విన్పించనంతగా కోరకను తలుచుకోవాలంటారు మన పెద్దలు. 
శఠగోపాన్ని పంచలోహాలైన వెండి, రాగి, కంచు మొదలైన వాటితో తయారు చేస్తారు. శఠగోపం వలయాకారంలో ఉంటుంది. వాటిపై భగవంతుని పాదాల గుర్తులు ఉంటాయి. శఠగోపం తలపై పెట్టినప్పుడు పాదాలు మన తలను తాకుతాయి. అలాకాక నేరుగా పాదాలనే తలపై ఉంచితే అవి మొత్తం తలని తాకడానికి అనుకూలంగా ఉండదు కాబట్టి శఠగోపాన్ని వలయాకారంలో తయారుచేసి పైన పాదుకలు ఉంచుతారు. అంటే మనము కోరికలను శఠగోపం పెట్టినప్పుడు తలుచుకుంటే భగవంతుడి పాదాల వద్ద చెప్పుకున్నట్లే.
శఠత్వం అంటే మూర్ఖత్వం అని, గోపం అంటే దాచిపెట్టడం అని కూడా ఉంది. భగవంతుడు మనిషిలో గోప్యంగా ఉన్న మూర్ఖత్వాన్ని, అహంకారాన్ని తొలగించి జ్ఞానిగా చేస్తాడనేది ఆధ్యాత్మికుల భావన. నేను, నాది అనే భ్రమను తొలగించడానికి శఠగోపం పెడతారు.
శఠగోప్యమును తలమీద ఉంచిన ప్పుడు శరీరంలో ఉన్న విద్యుత్‌, దాని సహజత్వం ప్రకారం శరీరానికి లోహం తగిలినపుడు విద్యుదావేశం జరిగి, మనలోని అధిక విద్యుత్‌ బైటికెళుతుంది. తద్వారా శరీరంలో ఆందోళనా, ఆవేశమూ తగ్గుతాయి. శఠగోప్యమును శఠగోపం అని కూడా అంటారు.
దాడి గోవిందరాజులు నాయుడు
దాడి గోవిందరాజులు నాయుడు (ఆగష్టు 27, 1909 - డిసెంబర్ 25, 1970) ఈయన తెలుగు, ఇంగ్లీష్, హిందీ నాటకాలలో స్త్రీ పురుష పాత్రధారి, న్యాయవాది, ఆంధ్ర నాటక కళా పరిషత్తు, ఆంధ్ర నాటక సంగీత అకాడమి సభ్యులు.
దాడి గోవిందరాజులు 1909, ఆగష్టు 27 న జన్మించారు.
ఆయన విద్యాభ్యాసం విజయవాడ, కాకినాడ, మదరాసు లలో సాగింది. 1930లో న్యాయశాస్త్రం పట్టా పుచ్చుకొని 1932లో మచిలీపట్నంలో న్యాయవాదిగా పనిచేశారు. 1941లో జిల్లా మునిసిఫ్ గా నియమితులై జిల్లా న్యాయాధికారిగా ఉద్యోగ విరమణ చేశారు.
మదరాసులో మార్కండేయ (తమిళం) లో మార్కండేయ పాత్రతో నాటకరంగంలోకి ప్రవేశించారు. తరువాత మదరాసులోని ‘షేక్ప్సియర్ అమెచ్చూర్స, విజయవాడ ‘నాట్యగోష్టి‘ నాటక సంస్థలో, ఏలూరు అమెచ్యూర్, బందరు నేషనల్ థియేటర్, హిందూ డ్రమటిక్ కంపెనీ, మొదలైన నాటక సమాజాలు ప్రదర్శించిన నాటకాలలోనే కాకుండా, బళ్లారి రాఘవ పక్కన నటించి అందరి మొప్పుపొందారు.
తెలుగు: ప్రహ్లాదుడు, మధురవాణి, తిష్యరక్షిత, కైక, సత్య, సీత, భ్రమరాంబ, కమలాంబ, రోషనార, ఆఫ్రియా, సుందరి, జానకి, వసంతసేన, శ్రీకృష్ణ దేవరాయలు మొ.నవి
ఇంగ్లీష్: పోర్షియా, బ్రూటస్, లేడీ మాక్బెత్, డెస్డిమోనా, ఒపీలియా, జూలియట్ మొ.నవి
ఈయన 1970, డిసెంబర్ 25 న మరణించారు.
హాహాహూహూ
హాహాహూహూ జ్ఞానపీఠ పురస్కార గ్రహీత, కవిసామ్రాట్టు విశ్వనాథ సత్యనారాయణ రచించిన నవల. ఇది సోషియో ఫాంటసీ విభాగానికి సంబంధించిన నవల.
హాహాహూహూ నవల రచనాకాలం 1952గా భావిస్తున్నట్టు గ్రంథకర్త కుమారుడు, నవల సంపాదకుడు, ప్రచురణకర్త విశ్వనాథ పావనిశాస్త్రి పేర్కొన్నారు. విశ్వనాథ సత్యనారాయణ ఆశువుగా చెప్తూండగా లిపిబద్ధమైన ఈ నవలను ఎవరు లిపిబద్ధం చేశారన్నది సమాచారం, ప్రథమ ముద్రణ సంవత్సరం తెలియదని పావనిశాస్త్రి తెలిపారు. ఈ నవల1982లో ఆంధ్రజ్యోతి - సచిత్ర వార పత్రికలో ధారావాహికగా వెలువడింది. ఈ పుస్తకం ఏడవ ముద్రణ 2006లో జరిగింది. 2013లో మరో ముద్రణ జరిగింది.
లండనులోని "ట్రెఫాల్గర్ స్క్వేర్" వద్ద గుర్రపు తల, మనిషి శరీరంతో వింతజంతువు కనిపిస్తుంది. చేతికి కడియం, ఒంటికి దుస్తులు, ఎనిమిదడుగుల ఎత్తు ఉన్న ఆ విచిత్ర జీవి స్పృహలో ఉండదు. జంతు ప్రదర్శనశాలలో ఉంచిన ఆ వింతజంతువును చూసేందుకు తీర్థప్రజల్లా జనం తండోపతండాలుగా వస్తారు. మేలుకున్నాకా ఆ జంతువు మాట్లాడుతూండడం, నవ్వుతూండడంతో అందరూ ఆశ్చర్యపోతారు. ఆ జంతువు చివరకు ఓ పోలీస్ వద్ద తుపాకీ లాక్కోవడంతో భయమూ పొందుతారు. చివరకు ఆ జంతువు జంతువు కాదు, అది మాట్లాడుతున్న భాష సంస్కృతం అని తేలుతుంది.
హాహాహూహూ నవలను ప్రముఖ విమర్శకుడు, అనువాదకుడు వెల్చేరు నారాయణరావు అదే పేరుతో ఆంగ్లంలోకి అనువదించారు. 1981లో "జర్నల్ ఆఫ్ సౌత్ ఏషియన్ లిటరేచర్"లో ప్రచురితమైంది.
"హార్స్ హెడెడ్ గాడ్స్ అండ్ వైట్ స్కిన్డ్ మెన్:ఎ సెకండ్ లుక్ ఎట్ హాహాహూహూ ఆఫ్ విశ్వనాథ సత్యనారాయణ" శీర్షికన ప్రముఖ విమర్శకుడు, అనువాదకుడు వెల్చేరు నారాయణరావు 1981లో "జర్నల్ ఆఫ్ సౌత్ ఏషియన్ లిటరేచర్"లో విమర్శవ్యాసం ప్రచురితమైంది.
తెలుగు ఆధ్యాత్మికవేత్తలు, యోగులు
-===ఆధ్యాత్మిక, తత్వ వేత్తలు, యోగులు===
రావాడ సత్యనారాయణ
రావాడ సత్యనారాయణ (ఫిబ్రవరి 22, 1911 - సెప్టెంబరు 28, 1980) తెలంగాణ రాష్ట్రానికి చెందిన భౌతిక శాస్త్రవేత్త. ఆయన 1969 - 72 మధ్య ఉస్మానియా విశ్వవిద్యాలయానికి వైస్ ఛాన్సలర్గా కూడా యున్నారు.
శాస్త్రవేత్తగా పేరుపొందిన రావాడ సత్యనారాయణ ఫిబ్రవరి 22, 1911న వరంగల్లు నగరంలో జన్మించారు. లండన్ విశ్వవిద్యాలయం నుంచి బీఎస్సీ డిగ్రీ మరియు పీహెచ్‌డి పట్టా పొందారు. కొంతకాలం ఉస్మానియా విశ్వవిద్యాలయములో భౌతికశాస్త్ర ఉపన్యాసకులుగా పనిచేసి ఫిజిక్స్ డిపార్ట్‌మెంట్ హెడ్‌గానూ బాధ్యతలు నిర్వహించారు. భౌతికశాస్త్రంలో పలు పరిశోధనలు చేసిన రావాడ సత్యనారాయణ ఉస్మానియా విశ్వవిద్యాలయం వైస్ చాన్సలర్‌గా పనిచేసి 1972లో ఉద్యోగవిరమణ పొందారు. పలు గౌరవపదవులు పొందడమే కాకుండా దేశవిదేశాలలోని విశ్వవిద్యాలయాల ఫెలోషిప్‌లను కూడా అందుకున్నారు.
ఆయన భౌతిక శాస్త్ర రంగములో అధ్యయనం చేసిన ప్రయోగశీలిగా ప్రసిద్ధిపొందారు. ఎంతో మంది విద్యార్థులకు మార్గదర్శకత్వం వహించారు. జాతీయ అంతర్జాతీయ ప్రతిష్ఠాత్మక గౌరవ పదవులను అధిష్టించారు. విదేశీ విశ్వవిద్యాలయాలలో ఫెలోషిప్ లు అందుకున్నారు. భౌతిక శాస్త్ర అధ్యాపకునిగా, ఉపన్యాస కర్తగా విశేష కీర్తినార్జించారు.
సెప్టెంబరు 28, 1980న అమెరికా లోని టెక్సాస్ లో మరణించారు.
బాటరా గోర్జ్ జలపాతం
బాటరా గోర్జ్ జలపాతం లెబనాన్ లోని లో గల జలపాతం.
ఈ జలపాతం 255 మీటర్ల (837 అడుగులు) ఎత్తు నుండి బాటరా గుహ (జూరాసిక్ సున్నపు రాతి గుహ) లోనికి పడిపోతుంది . ఈ ప్రాంతం లెబనాన్ పర్వత శ్రేణి ప్రాంతంలో ఉంది. 1952 లో ప్రెంచి జీవ శాస్త్రవేత్త ఈ జలపాతాన్ని కనుగొన్నాడు. దీనిని 1980 లో ద్వారా పూర్తిగా మ్యాప్ చేయబడినది. ఈ గుహను "మూడు వంతెనల గుహ" అంటారు. ఈ ప్రాంతం భౌగోళిక వింత. ఈ వంతెనలు ప్రకృతిసిద్ధంగా యేర్పడినవి. ఈ జలపాతం ప్రపంచ వింతల్లో ఒకటిగా చేరిపోయింది. ఈ పర్వతంపైన గల మంచు అంతా ఒకచోట చేరి కరిగి ఒక జలపాతంగా అవుతుంది. అందుకే ఈ ప్రవాహం తక్కువగా ఉంటుంది. వర్షం పడినపుడు ఈ ధారలు ఎక్కువగా పెరుగుతాయి. అపుడు ఈ నీరు భూగర్భంలో గల గుహ లోనికి చేరుతుంది. ఇక్కడి నేలలు సున్నపు రాతితో కూడి ఉంటాయి. ఈ నేలలు నీటితో తడిసినపుడు భారీ గుంతలు ఏర్పడుతాయి. వీటిని "సింక్ హోల్స్" అంటారు. కొన్నిలక్షల సంవత్సరాల క్రితం డైనోసార్లు ఈ ప్రాంతంలో తిరుగాడటం వలన ఈ నేల క్రిందికి పోయి మూడు వంతెనలుగా యేర్పడ్డాయి. దీనిలో జలపాతం దూకుతుంది.
ఆరోన్ స్వార్ట్జ్
ఆరోన్ హిలెల్ స్వార్ట్జ్ (1986 నవంబరు 8 – 2013 జనవరి 11) ఒక అమెరికన్ కంప్యూటర్ ప్రోగ్రామర్, రచయిత, రాజకీయ నిర్వాహకుడు మరియు అంతర్జాల కార్యకర్త స్వార్ట్జ్ వెబ్ ఫీడ్ ఫార్మేటు అయిన ఆర్ఎస్ఎస్ అభివృద్ధిలోను, క్రియేటివ్ కామన్స్ సంస్థలోనూ, జాలగూడు ఫ్రేమ్ వర్క్ web.py మరియు సామాజిక వార్తల గూడు అయిన రెడిట్ లోనూ పాలుపంచుకున్నాడు.
వ్యవస్థాపరంగా జేస్టోర్ (జర్నల్ స్టోర్) నుండి విద్యాసంబంధిత పత్రికా వ్యాసాలను దింపుకున్న తరువాత జనవరి 6, 2011 న స్వార్ట్జును ఎంఐటి పోలీసులు అరెస్టు చేసారు. ఆ తరువాత కంప్యూటర్ మోసం మరియు దుర్వినియోగం చట్టం క్రింద అతడిపై 11అతిక్రమణలు క్రింద నేరం మోపి, గరిష్ఠంగా 1 మిలియన్ డాలర్ల వరకూ అపరాధరుసుముగా, 35 సంవత్సరాల జైలుశిక్ష పడేటట్లు అభియోగం దాఖలు చేసారు.రెండు సంవత్సరాల తరువాత, అతడి న్యాయవాది యొక్క రెండవ అభియోగ వినతి తిరస్కరించబడిన తరువాత రెండు రోజలకు అతడి అపార్టుమెంటులో ఉరివేసుకుని చనిపోయాడు.
కాల్వ వెంకటేశ్వర్లు
కాల్వ వెంకటేశ్వర్లు ప్రఖ్యాత ఆధ్యాత్మికవేత్త,రచయిత,నటుడు,చిత్రకారుడు.నరసరావుపేట సొంతఊరు.ప్రకాశం జిల్లా యర్రగొండపాలెం మండలం వెంకటాద్రిపాలెం శివారు గంజివారిపల్లి లో జన్మించారు.ఆధ్యాత్మికమణిమాల అనే గ్రంధాన్ని ప్రశ్నోత్త్రర రూపంలో రచించారు.
మాస్తి వెంకటేశ అయ్యంగార్
మాస్తి వెంకటేశ అయ్యంగార్ ప్రముఖ కన్నడ రచయిత. ఆయన తన రచనకు భారతీయ సాహిత్య రంగంలో అత్యుత్తమ పురస్కారమైన భారతీయ జ్ఞానపీఠ్ పురస్కారాన్ని అందుకున్నారు. కన్నడ భాషలో చిన్నకథల రచనలో ప్రసిద్ధులు. ఆయన చిన్నకథల పుస్తకానికి "కేంద్ర సాహిత్య అకాడమీ పురస్కారం" పొందారు. "శ్రీనివాస" కలం పేరుతో ఆయన రచనలు చేశారు. కన్నడ సాహిత్యరంగంలో "మాస్తి కన్నడద ఆస్తి"(మాస్తి కన్నడకు ఆస్తి) అన్న సూక్తి బహుళ ప్రచారం పొందింది.
మాస్తి వెంకటేశ అయ్యంగార్ 1891లో నేటి కర్ణాటక రాష్ట్రంలో కోలార్ జిల్లాలోని కోసహళ్ళిలో జన్మించారు. కళాశాల విద్యను అభ్యసించిన మాస్తి మద్రాసు విశ్వవిద్యాలయం నుంచి ఆంగ్లంలో ఎం.ఎ. పొందారు. మైసూరు మహారాజా ప్రభుత్వంలో మైసూరు సివిల్ సర్వీసెస్ లో చేరి కర్ణాటకలోని వివిధ ప్రాంతాల్లో ఉద్యోగ బాధ్యతలు నిర్వహించారు. అంచెలంచెలుగా జిల్లా కమీషనర్ బాధ్యతల్లో పనిచేశారు. దివాన్ పదవికి అన్ని విధాలా అర్హుడైనా తనకన్నా తక్కువ సంవత్సరాల సర్వీసు ఉన్న సహోద్యోగికి ఆ పదవిని ఇవ్వడాన్ని నిరసిస్తూ రాజీనామా చేశారు.
ఈయన బెంగళూరు లో 6 జూన్ 1986 న చనిపోయాడు.
కన్నడ సాహిత్యంలో చిన్నకథల ప్రక్రియ వికాసంలో మాస్తి వెంకటేశ అయ్యంగార్ ది ప్రాధాన పాత్ర. తొలుత ఇంగ్లీష్ భాషలో రచనలు చేసిన మాస్తి అనంతరం కన్నడ భాషలో రాయడం ప్రారంభించారు. పలు నవలలు, నవలికలు, చిన్న కథలు తదితర ప్రక్రియల్లో మాస్తి ఎన్నో రచనలు చేశారు. ఆయన 17 ఆంగ్ల పుస్తకాలు, 123 కన్నడ గ్రంథాలు రచించారు.
జీళ్ళు
జీడి లేదా జీళ్ళు అనేవి చక్కెర పాకంతో చేసే ఒకానొక తీపి వంటకం. ఇవి ఎక్కువగా తిరనాళ్లలోనూ, సంభరాలలోనూ, తీర్ధాలలోనూ మరియు పుణ్యక్షేత్రాలలోనూ విక్రయిస్తుంటారు.చెక్కర లేదా బెల్లం నీళ్ళలో వేసి మరగబెట్టి తీగ పాకం వచ్చే వరకూ బాగా కాచి మరగనిచ్చి దానిని ఒక పెద్ద ప్లేట్ లేదా పళ్ళెంలో వేసి తిప్పుతూ పెద్ద ఉండలా మార్చి పిసుకుతూ, అప్పటికే సిద్దం చేసుకొన్న గుంజకు ఉన్న మేకుకు వేసి దానిని పొడవుగా సాగదీస్తూ మళ్ళీ మెలితిప్పి వేస్తూ సరియైన పరువుకు రాగానే బల్లమీద వేసి సన్నగా పొడవుగా చేసి ముక్కలు ముక్కలుగా కత్తితో నరకడం చేస్తారు
చిన్న జీయర్ స్వామి
త్రిదండి శ్రీమన్నారాయణ రామానుజ చిన్న జీయర్ స్వామి ఒక వేద గురువు, ఉపదేశకుడు, శ్రీవైష్ణవ ప్రముఖుడు. ఈయన 1956 నవంబరు 3 న జన్మించారు.
శ్రీశ్రీశ్రీ త్రిదండి చిన్న శ్రీమన్నారాయణ రామానుజ జీయర్ స్వామి వారు, చీకటిని జయించి వెలుగులు నింపే పండుగైన దీపావళి రోజున రాజమండ్రి సమీపంలోని అర్తమూరులో అలమేలు మంగతాయారు, వేంకటాచార్యులు గార్లకి శ్రీమన్నారాయణాచార్యులుగా జన్మించారు. ఈ సమీపంలోని గౌతమ విద్యాపీఠంలో స్వామి వేద గ్రంథముల మరియు వైష్ణవ సంప్రదాయాలలో శిక్షణ పొందారు. తర్క శాస్త్రం, సంస్కృత భాషను నల్లాన్‌ చక్రవర్తుల రఘునాథాచార్యస్వామి వద్ద అభ్యసించారు. స్వామి 23 సంవత్సరాల వయసులో ఐహిక సుఖములను త్యజించి సన్యాసిగా మారతానని ప్రమాణం చేసారు, దీని పర్యవసానంగా జీయర్ అయ్యారు
. సన్యాస స్వీకరణ తర్వాత కొన్నేళ్లకు గీతాజ్యోతి ఉద్యమాన్ని చేపట్టారు.
ఆ గీతాజ్యోతి ఉద్యమం కేవలం భగవద్గీత ప్రాచుర్య రూపకాన్నే కాక, సమాజంలో ఉన్న సోమరితనాన్ని తొలగించే, సౌభ్రాతృత్వ భావనను ప్రతి ఒక్కరిలో మేల్కొల్పగలిగే వ్యూహంగా కూడా రూపుదిద్దుకుంది. ఆ ఉద్యమ రూపకల్పన తర్వాత ఎంతోమంది మాకు అద్భుతమైన ఖాళీ సమయం దొరుకుతుంది, ఇప్పుడు మేము ఆ సమయంలో ఎన్నో సేవా కార్యక్రమాలలో పాల్గొనగలుగుతున్నామని చెప్పడం గమనార్హం. అక్కడితో స్వామివారు వారి కర్తవ్యం పూర్తి అయిందని అనుకోలేదు. అంధులను చేరదీసి వారు కళ్లు లేకున్నా... కంప్యూటర్ విద్యలో గొప్ప నిపుణులు అవ్వాలని, ఎన్నో చోట్ల కాలేజీలని స్థాపించారు. అక్కడ అంధులకు శిక్షణనిచ్చేటందుకు, కొందరు నిపుణులను నియమించారు. ఆ నిపుణులలో ముప్పాళ్ళ మంది గీతాజ్యోతి ఉద్యమం యొక్క ప్రేరణచే తరలి వచ్చినవారు అనడంలో ఏమాత్రం అతిశయోక్తి లేదు.
వేదం అనగా విశ్వకోటికి విజ్ఞానాన్ని అందించేది, మోక్ష సాధనకు పునాది అయిన విద్య వేదం. అలాంటి వేద విద్యని సమస్త సమాజానికి విస్తరింపజేయడానికి, ఎన్నో ఆశ్రమాలను స్థాపించారు స్వామివారు. విద్య అనేది ఒక వర్గానికో, వర్ణానికో కాక, మానవాళికంతటికి అందాలనే ఉద్దేశంతో ఆ వేద పాఠశాలలనే గురుకుల పాఠశాలలుగా మలచి, అన్ని రకాల విద్యలనీ బోధించే సౌకర్యాన్ని ఆ పాఠశాలల్లో కల్పించారు12నెలల్లో 12 భాషలు నేర్చుకున్న ఘనత స్వామివారికుంది. దీన్నిబట్టి స్వామివారి పట్టుదల, స్వామివారికి విద్యపై ఉన్న గౌరవం, ప్రేమ అర్థం చేసుకోవచ్చు. ధార్మిక సైనికులను తయారు చేయడంలో, కీలకపాత్ర పోషించారు. . శ్రీరామ నగరం, శంషాబాద్ లో జిమ్స్ అనేటటువంటి ఒక ఆస్పత్రిలో ఉచిత వైద్య విధానాన్ని ప్రవేశపెట్టి, వైద్యరంగ పరమైన అనుగ్రహాన్ని కూడా స్వామివారు సమాజంపై చూపినారు. అయితే... మరలా సోమరితనపు ఛాయలు కమ్ముతున్న సమయంలో శాంతి సుందరం కార్యక్రమం నిర్వహించారు. ఆ పిదప ఎన్నో సామాజిక, సాంస్కృతిక కార్యక్రమాలనిర్వహణ జరిగాక, రామానుజాచార్యుల వారి సహస్రాబ్ది ఉత్సవాలను ఎంతో ఘనంగా నిర్వహణ చేస్తున్నారు.
మాదరి భాగ్య గౌతమ్
మాదరి భాగ్య గౌతమ్ ఆది హిందూ భవనం క్రేందం నిర్వాహకుడు, సమాజ సేవకుడు, మానవతావాది. పద్మశ్రీ పురస్కార గ్రహీత.
భాగ్యరెడ్డివర్మ, లక్ష్మీదేవి దంపతులకు గౌతమ్ ఏకైక సంతానం. 1913, ఆగస్టు 22న జన్మించిన గౌతమ్, చిన్నతనం నుంచి తండ్రి భాగరెడ్డి వర్మ నడిపే ముద్రణాలయంలో గడుపుతూ, అక్కడి చర్చలు వింటూ ఉండడం వల్ల చిన్న వయసులోనే మానసిక పరిపక్వత పెంచుకున్నాడు. ఊహ తెలిసినప్పటి నుంచి ఆయన తండ్రితో చనువుగా ఉంటూ ఆయన నుంచి చాలా విషయాలు నేర్చుకున్నాడు.
గౌతం నిజాం కళాశాలలో డిగ్రీ పూర్తి చేసి. ఆ తరువాత ఉస్మానియా విశ్వవిద్యాలయంలో చదువు కొనసాగించాడు. భాగ్యరెడ్డి వర్మ ఆధ్వర్యంలో నడిచిన ‘ఆది హిందూ పత్రిక’లో తన వంతు సహకారం అందించాడు. క్విట్ ఇండియా ఉద్యమంలోను, రజాకార్ల వ్యతిరేక పోరాటంలోను పాల్గొని కొంతకాలం పాటు జైలు శిక్ష కూడా అనుభవించాడు. ఆ కాలంలోనే గౌతమ్ తన ఉపాధ్యాయ జీవితాన్ని ప్రారంభించాడు. తండ్రి స్థాపించిన పాఠశాలలోనే ఉపాధ్యాయునిగా చేరి ఎంతోమంది విద్యార్థులను విజేతలుగా తీర్చిదిద్దాడు. 1943లో అప్పటివరకు బాల బాలికలకు ఉమ్మడి పాఠశాలగా ఉన్న పాఠశాలను బాలికల పాఠశాలగా మార్చి, భాగ్య స్మారక బాలికల ఉన్నత పాఠశాలను జీవితాంతం నడిపాడు.
1942-52 సంవత్సరాల మధ్య ఉపాధ్యాయుడుగా పనిచేస్తూనే గౌతమ్ హైదరాబాదు సంస్థాన రాజకీయాలలో చురుగ్గా పాల్గొన్నారు. 1952లో జరిగిన మొట్టమొదటి శాసనసభా ఎన్నికలలో ఇబ్రహీంపట్నం నియోజకవర్గం నుంచి పోటీచేసి గెలుపొందాడు. బూర్గుల రామకృష్ణారావు నేతృత్వంలోని హైదరాబాదు రాష్ట్ర ప్రభుత్వం ఏర్పాటు చేసిన భూసంస్కరణల సంఘంలో గౌతమ్ సభ్యుడు. దళితులకు, పేదలకు భూములు దక్కడానికి ఆ కమిషన్ సభ్యుడిగా ఆయన శ్లాఘనీయమైన కృషి చేశారు. గౌతమ్ 1962లో శాసనమండలికి ఎన్నికై 1968 వరకు ఆంధ్రపదేశ్ విధాన పరిషత్ (శాసనమండలి) సభ్యులుగా ఉన్నాడు. 1971 లో ఆంధ్రప్రదేశ్ పబ్లిక్ సర్వీస్ కమిషన్ సభ్యుడిగా నియమితుడయ్యాడు. భారతీయ బౌద్ధ మహా సభలకు గౌరవ అధ్యక్షులుగా కూడా పనిచేశాడు. 1992 లో భారత ప్రభుత్వం గౌతమ్ సామాజిక సేవలను గుర్తించి ఆయనకు పద్మశ్రీ పురస్కారంతో గౌరవించింది. ఈయన రాష్ట్రపతి ఆర్.వెంకట్రామన్ చేతుల మీదుగా 1992, ఏప్రిల్ 6న పద్మశ్రీ పురస్కారాన్ని అందుకున్నాడు.
ఎం.బి.గౌతమ్ తన తండ్రి జీవిత చరిత్రను భాగ్యోదయం అన్న పేరుతో వ్రాసి, ప్రచురించాడు.
భాగ్య గౌతమ్ 98 ఏళ్ళ వయస్సులో 2010 జూలై 8న మరణించాడు.
అధికారి హితోపదేశము
అధికారి హితోపదేశం అనేది వడ్డూరి అచ్యుతరామ కవి రచించిన ఒక విశేషమైన పుస్తకం. దీని రచనా కాలం 1953. స్వాతంత్ర్యం వచ్చిన తర్వాత భారతదేశాన్ని పరిపాలిస్తున్న అధికారులు నిర్వర్తించాల్నిన బాధ్యతలను గురించి ఇందులో రచయిత ఉపదేశించారు.
దేశమే యొక గృహము ... ప్రభుత్వము కుటుంబ యజమాని, అధికారులు గృహ నిర్వాహకులు, ప్రజలు బిడ్డలు. ఇదివరలో మన ఇంటి పెత్తనం విదేశీయులు, పరాయి వారైన ఆంగ్లేయులు చేసియున్నారు. ధన, కనక రత్న రాసులతో, పాడి పంటలతో కలకల లాడే మన గృహం (దేశం) పరాయి పెత్తనం మూలంగా అయ్య వారి నట్టిల్లయినది. మన పెద్దలు జాతీయ నాయకులు అవిరళ ప్రయత్నములు చేయగా బాపూజీ నాయకత్వాన కాంగ్రెస్ ఆధ్వర్యమున మన ఇంటి పెత్తనం మనకు దఖలు పడినది. మన ఇంటికి (దేశానికి) మన ప్రజలే ఇప్పుడు బాధ్యత వహించియున్నారు. ఇక (దేశం) ఇల్లు అభివృద్ధి చేసుకొనవలసి యున్నది. గృహ నిర్వహణ విషయంలో ఇదివరకు విదేశీయుల పెత్తనంలో ఉండే పద్ధతులు మార్చుకొని ఆత్మాభిమానంతో ఆ ఇంటికి చెందిన వారందరూ (దేశప్రజలందరూ) బాధ్యతతో ప్రవర్తించాలి. ఇది సక్రమంగా నెరవేరుటలో గృహిణి ప్రధాన బాధ్యతతో తన విద్యుక్తధర్మాన్ని నిర్వర్తించే యెడల ఇటు బిడ్డలు, అటు యజమాని, గృహము అభివృద్ధి చెంది గౌరవ ప్రతిష్టలు పొందుట సాధ్యమగును. మన భారత దేశమనే ఇంటికి ప్రజా ప్రభుత్వం ఇంటి యజమాని. అధికారులు తల్లి వంటివారు. ప్రజలు బిడ్డల వంటి వారు. అధికారులు నీతి పరులై తమ విధులను సక్రమంగా నిర్వహిస్తూ ప్రభుత్వాశయములను సక్రమంగా అమలు జరుపుచూ ప్రజలను బిడ్డలవలె ఆదరించి సమ దృష్టితో వ్యవహరించిన దేశం అభ్యుదయాన్ని అందుకొని కీర్తి, గౌరవములు, శాంతి, సౌఖ్యములు పొందగలుగును. యీ విషయములు ఈ పుస్తకమున పొందుపరచబడినవి. అధికారులు దేశమందు రాజ్యాంగ యంత్రమున ప్రధాన పరికరము. దేశాభ్యుదయం జాతీయ ప్రభుత్వాశయం వారి మీదనే యాధారపడియున్నది. నా భావాలను స్పష్టీ కరిస్తూ వ్రాయబడిన ఈ చిన్న పుస్తకమును అధికారులు సదుద్దేశంతో గ్రహించి ఆదరిస్తారని, కాబోయే అధికారులయ్యే విద్యార్థులు పాత్యపుస్తకంగా పరిగ్రహించి పఠిస్తారని, జాతీయ ప్రభుత్వాధికారులు నా యాశయమును గుర్తించి ఆచరణలో పెట్టగలరని ఆశిస్తున్నాను. పెద్దలు యీ కృతి నాశీర్వదించి నన్ననుగ్రహించె దరు గాక ! కృష్ణ దేవరాయల పరిపాలనానంతరం నేటికి స్వపరిపాలనాధికార యోగ్యత పొందగలిగిన మన ఆంధ్ర జాతికి శుభోదయ మనదగిన ఈ అక్టోబరు 1 వ తేదీన1953 వ సంవత్సరం యీ కృతిని నవ్యాంధ్ర ప్రభుత్వమునకు అంకిత మొసంగడమైనది.
భారత దేశములోని కోటలు
[[వర్గం:భారతదేశ కోటలు]]
[[వర్గం:జాబితాలు]]
భారతదేశములో పెద్ద నదులు
నది అనగా సహజమైన జల ప్రవాహము. ఎత్తైన కొండలలో, సరస్సులలో పుట్టి వాలుకు ప్రవహించి, మైదానముల ద్వార ప్రవహించి చివరికి సముద్రములో కలుస్థాయి. నదులు నాగరికథకు నిలయాలు. ప్రపంచవ్యాప్తంగా అనేక ప్రసిద్ధి పొందిన నాగరికథలు నదీతీరాల వెలసినవే.
నదులను ముఖ్యంగా రెండు రకాలుగా విభజించ వచ్చు. 1. జీవ నదులు. 2. వర్షాధార నదులు. జీవనదులు ఎల్లప్పుడు ప్రవహిస్తుంటాయి. సామాన్యంగా ఇవి హిమాలయా పర్వతాలలో పుట్టి మైదానాల ద్వారా ప్రవహించి సముద్రములో కలుస్తాయి. ఎండా కాలంలో మంచు కొండల్లో మంచు కరగడం వల్లనూ, వర్షా కాలంలో వర్షపు నీటితోను ఈ నదులు సంవత్సకాలమంతా ప్రవహిస్తుంటాయి. కనుక వీటిని జీవ నదులు అని అంటారు. కొన్ని నధులు వర్షాకాలములోనే ప్రవహిస్తాయి.
ప్రజల మనుగడ నదులమీదనే ఆధారపడి యున్నది. నదీ జలాలు పంట పొలాలకు ఉపయోగ పడి వంటలు పండుతున్నాయి. త్రాగునీటికుపయోగ పడుతున్నాయి. నదులు రవాణా మార్గాలుగాను ఉపయోగపడుతున్నాయి. చేపల పెంపకానికి ఉపయోగ పడి అనేక మందికి జీవనోపాది లభిస్తున్నది. జలవిద్యుత్ తయారీకి నదులపైనే ఆదారపడవలసి యున్నది.
నదులు సముద్రములో కలుస్తాయి . ఆ విధంగా నదులను రెండు విభాగాలుగ విభజించ వచ్చు. 1. బంగాళాఖాతంలో కలిసే నదులు. 2. అరేబియా సముద్రములో కసిసే నదులు. బంగాళా ఖాతములో కలిసే నదులలో ముఖ్యమైనవి. 1. బ్రహ్మ పుత్ర, 2. గంగా(గంగ నది కి ప్రధాన ఉపనదులు: రాంగంగ, కాళి లేదా శారద, గోమతి, యమున, చంబల్, బెట్వా, కెన్, సింధ్, గండకి, ) 3,మహానది, 4. గోదావరి, 4. కృష్ణా. 5. కావేరి.
అరేబియా సముద్రములో కలిసే నదులు. సింధు, నర్మదా, తపతి.
Prasad Society, Tilak Road, Pune 411 030, INDIA
చిమ్నీ
చిమ్నీ అనునది కర్మాగారాలలో బాయిలర్లు, స్టవ్‌లు, ఫర్నేసులు లేదా ఉష్ణ ప్రదేశాలలో వెలువడిన వేడిగా ఉన్న ఇంథన వాయువులను లేక పొగను బాహ్య వాతావరణం లోనికి ప్రసరణ చేయుటకు చేసిన నిర్మాణము. ఈ చిమ్నీ నిర్మాణాలు 
వాటి ద్వారా వాయువులను సజావుగా నిట్టనిలువుగా పైకి పంపించేవిగా ఉంటాయి. కర్మాగారాలలో వివిధ దహన ప్రక్తియలు జరుగునపుడు వాటి నుండి వెలువడే వ్యర్థ వాయువులను పైకి పంపించే ప్రక్రియను చిమ్నీ ప్రభావం అంటారు. చిమ్నీలో గల ప్రదేశాన్ని "ఫ్లూ" అంటారు. చిమ్నీ అనే నిర్మాణాలు అనేక భవనాలలో కూడా ఉంటాయి. ఇవి ఆవిరి యంత్రాలు మరియు నౌకలు, స్టీమర్లలో కూడా ఉంటాయి. యునైటెడ్ స్టేట్స్ కీ స్మోక్‌స్టాక్ అనే పదం యంత్రాల చిమ్నీలకు ప్రత్యామ్నాయంగా వాడుతారు. కొన్ని ప్రాంతాలలో "ఫన్నెల్" అనే పదాన్ని కూడా ఉపయోగిస్తారు.
ఒక చిమ్నీ యొక్క ఎత్తు స్టాక్ ప్రభావం ద్వారా బాహ్య వాతావరణానికి వాయువులు బదిలీ దాని సామర్ధ్యాన్ని ప్రభావితం చేస్తుంది. అదనంగా, అధిక ఎత్తు గల చిమ్నీలను ఉపయోగించడం వల్ల కాలుష్య వ్యాప్తి తక్షణ పరిసరాలపై వారి ప్రభావం తగ్గిస్తుంది. కొన్ని సందర్భాలలో హానికరమైన బహిర్గత వాయువులు ఉన్నపుడు చిమ్నీ యొక్క ఎత్తు తగినంత ఉన్నపుడు దానిలోని విషపదార్థ కణాలు భూమికి చేరడానికి ముందే స్వీయ తటస్థత చేకూరుస్తుంది. ఇందులో ఎక్కువ పైగా కాలుష్య వ్యాప్తి వాటి సాంద్రతలు తగ్గించడానికి మరియు నియంత్రణ పరిమితులు అనుగుణంగా సులభతరం చేస్తుంది .
గుత్తి కోట
గుత్తి కోట అనంతపురం జిల్లా గుత్తి పట్టణ సమీపంలో ఉంది. ఇది అత్యంత పురాతనమైన దుర్గములలో ఒకటి.
గుత్తి కోట చాళుక్యుల కాలములో కట్టబడినదని భావిస్తారు అయితే విజయనగర రాజులు దీనిని పటిష్ఠము చేసారు. గుత్తి కోటను ప్రస్తావించిన తొలి శాసనాలు కన్నడము మరియు సంస్కృతములో ఉన్నాయి. అవి 7వ శతాబ్దము నాటివని అంచనా. ఒక శాసనములో ఈ కోట పేరు గదగా ఇవ్వబడింది. విజయనగర చక్రవర్తి బుక్క రాయల శాసనములో గుత్తి కోట దుర్గ రాజముగా కీర్తించబడింది.
గుత్తి కైఫియత్ ప్రకారము కోటను మీర్ జుమ్లా ఆక్రమించుకొనెను. ఆ తరువత ఇది కుతుబ్ షాహీ వంశస్థుల పాలనలో ఉంది. 1746 లో మురారి రావు ఆధ్వర్యములో మరాఠులు దీనిని జయించారు. 1775 లో హైదర్ అలీ గుత్తి కోటను తొమ్మిది నెలల నిర్భంధము తర్వాత వశపరచుకొనెను. 1779 లో టిప్పూసుల్తాన్ మరణానంతరము జెరువార్ ఖాన్ అనే ముస్లింగా మారిన బ్రాహ్మణ సేనాని ఆధీనములో ఈ కోట ఉండగా నిజాము తరఫున బ్రిటిషు కల్నల్ బౌజర్ కోటను ఆక్రమించుకొని బ్రిటిషు వారి పాలనలోకి తెచ్చాడు.
కోట గుత్తి చుట్టూ ఉన్న మైదానము కంటే దాదాపు 300 మీటర్ల ఎత్తున ఉంది. ఈ కోట నత్తగుల్ల/శంఖము/గవ్వ (షెల్ల్) ఆకారములో నిర్మించబడి 15 బురుజులతో, 15 ముఖద్వారములు కలిగి ఉంది. ఇందులో రెండు శాసనములు, వ్యాయామశాల మరియు మురారి రావు గద్దె ఉన్నాయి. మురారి రావు గద్దె నుండి మొత్తం గుత్తి ఊరంతా చక్కగా కనిపిస్తుంది. కోటలో చాలా నూతులున్నవి.
కొప్పర్తి క్యాంపు
కొప్పర్తి క్యాంపు, తెలంగాణ రాష్ట్రం, నిజామాబాదు జిల్లా, భోధన్‌ మండలానికి చెందిన గ్రామం.
ఇది బోధన్ మండలంలో రెవెన్యూ హోదా లేని గ్రామం. గ్రామ పంచాయితీ హోదా కలిగిన గ్రామం
గ్రామస్థుల పోరాటంతో 1994 లో ప్రత్యేక గ్రామ పంచాయతీగా ఏర్పడింది. అప్పుడు ప్రథమ సర్పంచిగా వెనిగళ్ళ వెంకటేశ్వర్లు ఏకగ్రీవంగా ఎన్నికైయ్యాడు.ఇతని కుమారుడు సాంబశివరావు ఉన్నత చదువులు చదివి అమెరికాలో స్థిరపడ్డాడు.ఇతను తన స్వగ్రామాన్ని మరచిపోకుండా గ్రామాభివృద్ధిని కాక్షించి, తన తల్లిదండ్రులు సంపూర్ణమ్మ, వెంకటేశ్వర్లుల జ్ఞాపకార్ధం కొప్పర్తి క్యాంపు గ్రామంలో, రు. 45 లక్షలతో "శ్రీ లక్ష్మీ తిరుపతమ్మ కళ్యాణమండపం" ను నిర్మించాడు. దీనికి 2013, నవంబరు 14 న శంకుస్థాపన చేసి,నిర్మాణం పూర్తి అయిన తర్వాత 2014, ఫిబ్రవరి 12, గురువారం నాడు ప్రారంభించబడింది.[1&2]
ఈ గ్రామములోని శ్రీ లక్ష్మీ తిరుపతమ్మ ఆలయంలో ప్రతి సంవత్సరం కార్తీకపౌర్ణమి నాడు, అమ్మవారి కళ్యాణం కన్నులపండువగా నిర్వహిస్తారు. చుట్టుప్రక్కల గ్రామాలయిన కుమ్మనపల్లి, సాలూరాక్యాంపు, నాగనపల్లి, సాలంపాడు, పెంటాఖుర్దు తదితర గ్రామాలనుండి వేలాదిమంది భక్తులు తరలివచ్చి పూజలు జరపుతారు. అనంతరం భక్తులకు అన్నదానం, రాత్రికి సాంస్కృతిక కార్యక్రమాలు జరుగుతాయి.
[1] ఈనాడు నిజామాబాదు; 2014, ఫిబ్రవరి-13; 6వ పేజీ. [2] ఈనాడు నిజామాబాదు ; 2014, ఫిబ్రవరి-15; 4వ పేజీ.
దత్త జయంతి
దత్తాత్రేయని జన్మదినాన్ని మార్గశిర పౌర్ణమి రోజున దత్త జయంతిగా జరుపుకుంటారు. ఇది పవిత్రమైన రోజుగా పరిగణించబడుతోంది. అత్రి మహాముని, మహా పతివ్రత అనసూయల సంతానమే దత్తాత్రేయుడు. ఈయన త్రిమూర్తులు అంటే బ్రహ్మ, విష్ణు, పరమేశ్వరుల అంశలతో జన్మించిన అవతారమూర్తి. అందునా దత్తాత్రేయుడు విష్ణువు అంశతో, చంద్రుడు బ్రహ్మ అంశతో, దుర్వాసుడు శివుని అంశతో జన్మించారని పురాణ కథనం.
దత్త జయంతి రోజున తెల్లవారు జామునే భక్తులు నదీస్నానం లేదా ఏటి స్నానం చేస్తారు. దత్తత్రేయునికి షోడశోపచారాలతో పూజ చేస్తారు. జప ధ్యానాలకు ఈ రోజు ప్రాముఖ్యం ఇస్తారు. దత్తాత్రేయుని యోగమార్గం అవలంబిస్తామని సంకల్పించుకుంటారు. దత్త చరిత్ర, గుర చరిత్ర, అవధూత గీత, జీవన్ముక్త గీత, శ్రీపాదవల్లభ చరిత్ర, నృసింహసరస్వతి చరిత్ర, షిర్డి సాయిబాబా చరిత్రం, శ్రీదత్తదర్శనం వంటివి పారాయణ చేస్తారు. ఈ రోజు ఉపవాసం ఉండడం కూడా ఆనవాయితీనే. సాయం వేళలో భజనలు చేస్తారు. మహబూబ్ నగర్ జిల్లాలోని కురుపురం, తూర్పుగోదావరి జిల్లాలోని పిఠాపురం శ్రీపాద వల్లభ అవతారానికి సంబంధించిన ప్రదేశాలు. అవధూత దత్త పీఠం వారి ఆధ్వర్యంలో కూడా కొన్ని దత్తాత్రేయ ఆలయాలు ఉన్నాయి వాటిలో కూడా ప్రత్యేక పూజలు జరుగుతాయి.
చాంద్రమానం
మానం అంటే కొలిచేది అని ఒక అర్థం. చాంద్రమానం అంటే భూమికి అనుగుణంగా చంద్రుడి గమనాన్ని బట్టి తిధులు, వారాలు, నెలలు లేదా మాసాలు, సంవత్సరాలు నిర్ణయించుకునే విధానం. తెలుగు, కన్నడ వారి క్యాలెండర్లు, పంచాంగాలు చాంద్రమానం ప్రకారం ఉంటాయి.
ఇప్పుడు సాధారణంగా అందరం పాటిస్తున్న గ్రిగెరియన్ క్యాలెండర్ సౌరమానం ప్రకారం ఉంటుంది. అంటే సూర్యుడి చుట్టూ భూమి తిరిగే కాలాన్ని ఆధారం చేసుకున్నది. భూమి తన చుట్టూ తాను తిరిగే (భూభ్రమణం) సమయం ఒక రోజు. భూమి సూర్యుడి చుట్టూ తిరిగే (భూ పరిభ్రమణం) కాలాన్ని (365. 2563666 రోజులు) ఒక సంవత్సరం (365 రోజులు) గా పరిగణించి, దాన్ని 12 నెలలుగా విభజిస్తారు. ప్రతి సంవత్సరం మిగిలి పోయిన పావు రోజును నాలుగో సంవత్సరంలో కలిపి 366 రోజులుగా గణిస్తారు. దీన్ని లీప్ యియర్ అంటారు.
సౌరమానానికి సంవత్సరం పునాది అయితే చాంద్రమానానికి నెల ఆధారం. చాంద్రమానం ప్రకారం నెల అంటే ఒక పౌర్ణమి నుంచి మరో పౌర్ణమి వరకు ఉన్న కాలం. దీన్ని కొంత మంది ఒక అమావాస్య నుంచి అమావాస్య వరకు కూడా లెక్కిస్తారు. తెలుగు వారు అమావాస్య నుంచి అమావాస్య వరకు లెక్కిస్తారు. చంద్రుడు భూమి చుట్టూ తిరిగే కాలం (సౌరమానం ప్రకారం 27.32 రోజులు) నెల లేదా మాసంగా లెక్కిస్తారు. ఇందులో 30 తిధులు ఉంటాయి. అంటే చాంద్రమానంలోని తిథి సౌరమానంలోని రోజుకన్నా తక్కువ నిడివి కలది. 30 తిధులను రెండు పక్షాలుగా విభజిస్తారు. అమావాస్య నుంచి పౌర్ణమి వరకు శుక్ల పక్షం, పౌర్ణమి నుంచి అమావాస్య వరకు కృష్ణ పక్షం.
ప్రతి పక్షంలో 15 తిధులు ఉంటాయి. ఇలా శుక్ల, కృష్ణ పక్షాలు కలిసిన నెలలు ఒక ఏడాది లేదా సంవత్సరంలో 12 ఉంటాయి. రెండు నెలలు ఒక ఋతువు. రెండు ఋతువులు ఒక సీజన్ లేదా కాలం. మూడు కాలాలాలు అంటే వేసవి కాలం, వర్షాకాలం, చలికాలం కలిపి ఒక సంవత్సరం. ఇలాంటి సంవత్సరాలు 60 కలిపి ఒక వృత్తం. తెలుగు వారు పాటించే సంవత్సరాలకై తెలుగు సంవత్సరాలు చూడండి.
చాంద్రమానంలో నెలకు 30 తిథులు ఉన్నా, 27.32 రోజులు మాత్రమే ఉంటాయి కనుక దీన్ని సౌరమానంతో సమన్వయం చేసి, సర్దుబాటు చేసేందుకు వీలుగా చాంద్రమానంలో అధికమాసము అనే వ్యవస్థను ఏర్పాటు చేశారు.
తెలుగువారు పండగలన్నీ చాంద్రమానం ప్రకారమే జరుపుకుంటారు.
ఇవి కూడా చూడండి - కాలమానము కాలమానాలు
https://en.wikipedia.org/wiki/Earth's_orbit
https://en.wikipedia.org/wiki/Orbit_of_the_Moon
వాసిరెడ్డి వెంకటాద్రి ఇన్‍స్టిట్యూట్ ఆఫ్ టెక్నాలజీ
ఇది గుంటూరు జిల్లా నంబూరు గ్రామంలో ఉన్న ఒక ఇంజనీరింగ్ కళాశాల. ఇది జేఎన్టీయూ కాకినాడకు అనుబంధ సంస్థ.
వీవీఐటి కాలేజీ 2007లో గుంటూరు జిల్లా పెదకాకాని మండలంలోని నంబూరు గ్రామంలో స్థాపించబడింది
వివిఐటి కళాశాలకు జాతీయ రహదారి-5 ద్వారా నంబూరు మీదుగా మరియు తక్కెళ్ళపాడు, ఉప్పలపాడు ద్వారా చేరుకొనవచ్చును.
వివిఐటి కళాశాల గుంటూరులోని వివిధ ప్రాంతాలకు, విజయవాడ, తెనాలి, పొన్నూరు మరియు చుట్టు పక్కల కొన్ని గ్రామాలకు బస్సు సౌకర్యం కల్పిస్తుంది.
ఆటో మరియు సిటి బస్సు సౌకర్యాలు కూడా ఉన్నాయి.
వాసిరెడ్ది విద్యసాగర్ గారు
వై.మళ్ళిఖార్జునరెడ్డి
వీవీఐటీలో స్నాతక స్థాయిలో బీటెక్, స్నాతకోత్తర స్థాయిలో ఎంటెక్ మరియు ఎంసీయే కోర్సులు అందుబాటులో ఉన్నాయి. 
బీటెక్ స్థాయిలో కంప్యూటర్ సైన్స్(CSE), ఎలక్ట్రానిక్స్ & కమ్యూనికేషన్స్(ECE), ఎలక్ట్రికల్ & ఎలక్ట్రానిక్స్(EEE), ఐటీ(IT), మెకానికల్(MECH), మరియు సివిల్(CIVIL) విషయాలలో బోధననందిస్తున్నారు.
వాసిరెడ్డి వెంకటాద్రి ఇన్‍స్టిట్యూట్ ఆఫ్ టెక్నాలజీ ఆటలకు పెద్ద పీట వేస్తుంది.
బి.కమ్మపల్లె
"బి.కమ్మపల్లె" కడప జిల్లా ఓబులవారిపల్లె మండలానికి చెందిన గ్రామం.
[1] ఈనాడు కడప 2014,జనవరి-18. 4వ పేజీ.
జనార్ధనపురం(జరుగుమిల్లి)
"జనార్ధనపురం(జరుగుమిల్లి)" ప్రకాశం జిల్లా జరుగుమిల్లి మండలానికి చెందిన గ్రామము. పిన్ కోడ్ నం. 523 271., ఎస్.టి.డి కోడ్ =08598.
[1] ఈనాడు ప్రకాశం 2014,జనవరి-18. 8వ పేజీ.
సర్దేశాయి తిరుమలరావు
సర్దేశాయి తిరుమల రావు ( నవంబర్ 28, 1928 - మే 11, 1994) వృత్తిరీత్యా తైల పరిశోధనా శాస్ర్తవేత్త. ప్రవృత్తిరీత్యా సాహితీ విమర్శకుడు. ఆజన్మ బ్రహ్మచారి.
కర్నూలు జిల్లా జోహారాపురంలో పేద మధ్వబ్రాహ్మణ కుటుంబంలో 1928, నవంబర్ 28 న జన్మించాడు. కృష్ణవేణమ్మ, నరసింగరావు ఇతని తల్లిదండ్రులు.ఇతడి పూర్వీకుడు వెంకన్నపంతులు ఆదోని నవాబు దగ్గర మంత్రిగా పనిచేసి మంత్రాలయంలో రాఘవేంద్ర మఠం స్థాపనకు తోడ్పడినవాడు. ఆదోని,అనంతపురంలలో ప్రాథమిక,ఉన్నత పాఠశాల విద్యలు చదివాడు. అనంతపురం దత్తమండల కళాశాల [తరువాతి కాలంలో గవర్నమెంట్ ఆర్ట్స్ కళాశాల]లో 1946-1950ల మధ్య చదివాడు. చిలుకూరి నారాయణరావుకు ఇతడు శిష్యుడు. 1954లో రాజస్థాన్ రాష్ట్రం పిలానికి చెందిన బిర్లా ఇన్స్టిట్యూట్‌నుండి ఎం.ఎస్.సి. కెమిష్ట్రీ ప్రథమశ్రేణిలో ఉత్తీర్ణుడయ్యాడు.ఆజన్మ బ్రహ్మచారి.
1954లో తైల సాంకేతిక పరిశోధనా సంస్థలో కెమిస్టుగా కెరీర్ ను ప్రారంభించి, 1983 జూలై 31న డైరెక్టర్ గా పదవీ విరమణ చేసేంత వరకూ సర్దేశాయి తిరుమలరావు ఒక్కరోజు కూడా సెలవు తీసుకోలేదు. ఆయన పేరిట తైలసాంకేతిక రంగంలో పదకొండు పేటెంట్లు ఉన్నాయి. ఈ రోజు గృహిణులు తమ ఇళ్ళల్లో ఉపయోగించే వంటనూనెలలో కొన్నిటికి ఈయన సాంకేతికతను అభివృద్ధి చేశాడు.
ఆయన నేతృత్వంలో OTRI (Oil Technology Research Institute) సంస్థ కేంద్ర ప్రభుత్వం యేటా ఉత్తమ పరిశోధనాసంస్థలకు ఇచ్చే బహుమతులలో ఐదు సార్లు బంగారు పతకాన్ని, ఇంకా పది సార్లు రజత కాంస్యపతకాలను గెలుచుకుంది. జాతీయ, విదేశీయ పత్రికలలో తైలసాంకేతికత మీద ఐదువందలకు పైగా పరిశోధనా, సిద్ధాంత వ్యాసాలు వ్రాశాడు.
ప్రతి రచననూ విమర్శనాత్మక దృష్టితో చూసే సర్దేశాయి తిరుమలరావుకు నచ్చిన గ్రంథాలు మూడున్నాయి. గురజాడ రచించిన కన్యాశుల్కం నాటకాన్ని, ఉన్నవ లక్ష్మీనారాయణ రాసిన మాలపల్లి నవలను, గడియారం వేంకట శేషశాస్త్రి రాసిన శివభారతం కావ్యాన్ని ఆయన ఎంతో ఇష్టపడేవాడు. "కన్యాశుల్క నాటక కళ", "సాహిత్య తత్త్వము-శివభారత దర్శనము" అనే పుస్తకాలను రాశారు. "మాలపల్లి" మీద రచన పూర్తి చేయకుండానే ఆయన కన్నుమూశాడు. ఈయన సాహిత్యకృషిని గుర్తించి శ్రీకృష్ణదేవరాయ విశ్వవిద్యాలయం 1989లో గౌరవ డాక్టరేట్ (డి.లిట్.)ప్రదానం చేసింది. ఈయన విమర్శకు గుర్తింపుగా పొట్టిశ్రీరాములు తెలుగు విశ్వవిద్యాలయం 1989లో తిక్కవరపు రామిరెడ్డి స్మారక పురస్కారాన్ని ఇచ్చింది. భారతి, ఆంధ్రపత్రిక, ఆంధ్రప్రభ, ది హిందు, ఇండియన్ ఎక్స్‌ప్రెస్, బ్లిట్జ్,సైన్స్‌టుడే మొదలైన పత్రికలలో సాహిత్య, సాహిత్యేతర అంశాలపై ఎన్నో వ్యాసాలు, ఉత్తరాలు వ్రాశాడు. చర్చలు చేశాడు. అసలు పేరుతో పాటుగా 'తి', 'నిశ్శంకతిమ్మణ్ణ', 'పైథోగొరస్' మొదలైన తొమ్మిది కలంపేర్లతో రచనలు చేశాడు. ఇతడు విమర్శలు మాత్రమే కాకుండా సృజనాత్మక రచనలు కొన్ని చేశాడు. వాటిలో 'పద్మావతీ చరణచారణ చక్రవర్తి', 'పగచిచ్చు' అనే నాటికలు, 'భూసూక్తము' అనే కథా ఉన్నాయి. ఇతని విషయపరిజ్ఞానానికి, విమర్శనాదృష్టికి, అభిరుచికి అద్దం పట్టే కొన్ని చర్చలు ఇలా ఉన్నాయి.
మే 11, 1994లో మరణించాడు.
పాండురంగ స్వామి రోడ్ రైల్వేస్టేషన్
మహబూబ్ నగర్ జిల్లాలో గద్వాల నుండి రాయచూరుకు వెళ్ళు మార్గంలో ఈ రైల్వేస్టేషను ఉంది. ధరూర్ మండలంలోని కొండాపూర్ గ్రామం దగ్గర, గ్రామానికి ఆగ్నేయాన కిలో మీటరు దూరంలో ఈ స్టేషనును ఏర్పాటుచేశారు. కొండాపూర్ సమీప గ్రామమైన వెంకటాపూర్లో ప్రసిద్ధి చెందిన శ్రీ పాగుంట వేంకటేశ్వర స్వామి ఆలయం ఉంది. ఈ స్వామికి గల మరో పేరే పాండురంగ స్వామి. ఆ స్వామి పేరు మీదే ఈ స్టేషనుకు "పాండురంగ స్వామి రోడ్ రైల్వేస్టేషను" అని పేరు పెట్టారు. స్టేషను భవనాన్ని కూడా దేవాలయాన్ని గుర్తుచేసేలా రూపొందించారు. గద్వాల రాయచూర్ రైలు మార్గంలో గద్వాల నుండి ఇది రెండో స్టేషను. మొదటిది ప్రియదర్శిని జూరాల ప్రాజెక్టు రోడ్. ఈ మార్గంలో ఆంధ్రప్రదేశ్లో చివరి స్టేషను కూడా ఇదే. కొండాపూర్, వెంకటాపూర్, పాగుంట, ఇర్కిచేడు తదితర గ్రామాల ప్రజలకు ఈ స్టేషను అందుబాటులో ఉంది. గద్వాల, అలంపూర్, కర్ణాటక లోని రాయచూర్ ప్రాంతాల నుండి నిత్యం శ్రీపాగుంట వేంకటేశ్వర స్వామి దర్శనార్థం వచ్చే భక్తులకు కూడా ఇది ఎంతో సౌకర్యవంతంగా ఉంది.
ముమ్మడివరం పెద్దబాలయోగి
ఆధునికయుగంలో ప్రజల మధ్య ఉంటూనే నిత్యం తపస్సమాధిలో ఉండిపోయిన యోగి. పాలేరుగా పని చేస్తూ పదహారేళ్లకు ఆకస్మికంగా సమాధి స్థితి పొందారు. అప్పట్నుంచి ఆయన జీవితంలో నిద్రాహారాలకు ప్రాముఖ్యం లేదు. ఆయనను చూడడానికి వచ్చే భక్తుల సహాయంతో ఒక ధ్యాన మందిరం కట్టించారు. అందులోనే ఆయన ధ్యానం చేసుకునేవారు. చాలా అరుదుగా మాట్లాడేవారు. శివరాత్రి నాడు మాత్రం ఉదయం నుంచి అర్థరాత్రివరకు భక్తులకు దర్శనం ఇచ్చేవారు. భక్తులు ఎన్నో లీలలను ఆయనకు ఆపాదించారు. సమాధి స్థితిలో ఎవరికీ తెలియకుండానే తనువు చాలించారు.
ఆడువారి మాటలకు అర్థాలే వేరులే
ఆడువారి మాటలకు అర్థాలే వేరులే మిస్సమ్మ (1955) సినిమా కోసం రచించబడిన పాట. దీనిని పింగళి నాగేంద్రరావు రచించగా, సాలూరు రాజేశ్వరరావు దర్శకత్వంలో ఏ.ఎం.రాజా మధురంగా గానం చేశారు.
మేరీ మరియు భార్యాభర్తలుగా నటించడానికి సమ్మతించి ఒక పాఠశాలలో ఉపధ్యాయ దంపతులుగా చేరుతారు. అక్కడ పాఠశాల యజమానుల అమ్మాయి జమున హీరోను ప్రేమిస్తుంది. అలా సంగీతం నేర్చుకోడానికి వచ్చిన జమునతో హీరో మేరీని ఉద్దేశించి ఈ పాటను గానం చేస్తాడు.అవునంటె కాదనిలే కాదంటె అవుననిలే 
అవునంటె కాదనిలే కాదంటె అవుననిలే
ఆడువారి మాటలకు అర్ధాలే వేరులే
అర్ధాలే వేరులే అర్థాలే వేరులే...అర్థాలే వేరులే అర్థాలే వేరులే
అలిగి తొలగి నిలిచినచో చెలిమి జేయ రమ్మనిలె
అలిగి తొలగి నిలిచినచో చెలిమి జేయ రమ్మనిలె
చొరవ చేసి రమ్మనుచో మరియాదగా పొమ్మనిలె
చొరవ చేసి రమ్మనుచో మరియాదగా పొమ్మనిలె
ఆడువారి మాటలకు అర్థాలే వేరులే
ఆడువారి మాటలకు అర్థాలే వేరులేతెలుగు సాహిత్యంలో ఈ పాట ఒక క్రొత్త ఒరవడిని సృష్టించి ఆడువారి మాటలకు అర్ధాలు వేరు అనేది ఒక సామెతలాగా ప్రజాదరణ పొందింది. ఆడువారు ఔనంటే కాదని, అలిగి తొలగితే దగ్గరకు రమ్మని, రమ్మన్నచో మద్యాదగా పొమ్మని అర్ధం చేసుకోవాలని కొత్త భాష్యం చెప్పారు పింగళి.
పవన్ కళ్యాణ్ నటించిన ఖుషీ (2001) సినిమాలో ఈ పాటను మళ్ళీ చిత్రీకరించారు. దీనిలో పవన్ సరసన భూమిక నటించింది. భూమిక పాత్రలో కూడా ఇలాంటి మనస్తత్వ సూచనలు కనిపిస్తాయి.
ఆడవారి మాటలకు అర్థాలే వేరులే,వెంకటేష్ కథానాయకుడుగా 2007లో విడుదలైనది. ఈ సినిమా పేరు ప్రఖ్యాత పాత సినిమా మిస్సమ్మలోని ఒక పాట చరణం నుండి తీసుకొన్నారు. 267 థియేటర్లలో (కర్ణాటకలో 15, ఒరిస్సాలో3, విదేశాలలో 21 హాళ్ళతో కలిపి) విడుదలైన ఈ సినిమా మంచి విజయం సాధించింది. 200 కేంద్రాలలో 50 రోజులు ఆడింది. 21 కేంద్రాలలో 100 రోజులు ఆడింది.
బేతపూడి(మంగళగిరి)
బేతపూడి(మంగళగిరి)" గుంటూరు జిల్లా, మంగళగిరి మండలానికి చెందినగ్రామం. పిన్ కోడ్ నం. 522 503., ఎస్.టి.డి కోడ్ = 08645.
సీఆర్‌డీఏ పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
మంగళగిరి మండలం లోని కురగల్లు దాని పరిధిలోని హామ్లెట్స్, కృష్ణాయపాలెం. నవులూరు(గ్రామీణ) దాని పరిధిలోని హామ్లెట్స్, నిడమర్రు, యర్రబాలెం మరియు బేతపూడి గ్రామాలు ఉన్నాయి.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
[1] ఈనాడు విజయవాడ/మంగళగిరి; 2013,ఆగస్టు-9; 3వపేజీ.
కుందురువారిపాలెం
"కుందురువారిపాలెం" గుంటూరు జిల్లా, ముప్పాళ్ళ (గుంటూరు జిల్లా) మండలానికి చెందినగ్రామం. పిన్ కోడ్ నం. 522 408., ఎస్.టి.డి కోడ్ = 08641. 
[1] ఈనాడు గుంటూరు రూరల్ ; 2014,జనవరి-19; 14వ పేజీ.
కె.పల్లెపాలెం
"కె.పల్లెపాలెం" ప్రకాశం జిల్లా కొత్తపట్నం మండలానికి చెందినగ్రామం..
మండల పరిషత్తు ప్రాధమిక పాఠశాల.
మదర్ థెరెస్స్సా వెల్‌ఫేర్ సొసైటీ వృద్ధాశ్రమం.
ఈ గ్రామ ప౦చాయతి 1996 జరిగిన మొదటి ఎన్నికలలో సర్ప౦చిగా చాపల నారాయణరావు, ఉప సర్ప౦చిగా కొక్కిలగడ్డ కనకారావు ఎన్నిక్తైనారు.ఈ పంచాయతీకి 2014, జనవరి-18న జరిగిన ఎన్నికలలో శ్రీ నాయుడు ప్రభుప్రకాశ్, సర్పంచిగా ఏకగ్రీవంగా ఎన్నికైనారు.
కొత్తపట్నం సముద్రతీరాన, 2014, ఏప్రిల్-4, శుక్రవారం ఉదయం, విఘ్నేశ్వర విగ్రహ ప్రతిష్ఠ జరిగింది. విగ్రహదాత శ్రీ గంటా మధుసూదనరెడ్డి, వేదపండితుల ఆధ్వర్యంలో విశేషపూజలు నిర్వహించారు. [2]
K.PALLEPALEM. in this village 5 temples are there. south part of in this village most important 3 Lord sriramuluvaru temples and 2 bangaramma thalli temples and also FAMOUS visit place BEACH one old restaurant government guest house
వరి, అపరాలు, కూరగాయలు
వ్యవసాయం[1] ఈనాడు ప్రకాశం/ఒంగోలు; 2014, జనవరి-19; 2వపేజీ.
[2] ఈనాడు ప్రకాశం/ఒంగోలు; 2014, ఏప్రిల్-5; 2వపేజీ.
[3] ఈనాడు ప్రకాశం/ఒంగోలు; 2015, మార్చి-17; 1వపేజీ. 
[4] ఈనాడు ప్రకాశం/ఒంగోలు; 2015, మార్చి-21; 3వపేజీ.
గమళ్ళపాలెం
"గమళ్ళపాలెం" ప్రకాశం జిల్లా కొత్తపట్నం మండలానికి చెందినగ్రామం..
జిల్లా పరిషత్తు ఉన్నత పాఠశాల. 
ఈ గ్రామ పంచాయతీకి 2014,జనవరి-18న జరిగిన ఎన్నికలలో శ్రీమతి గుమ్మలంపాటి నరసమ్మ, సర్పంచిగా ఎన్నికైనారు. [1][1] ఈనాడు ప్రకాశం/ఒంగోలు; 2014,జనవరి-19; 2వపేజీ.
[2] ఈనాడు ప్రకాశం/ఒంగోలు; 2015,మే నెల-6వతేదీ; 1వపేజీ.
విఠల్ వెంకటేష్ కామత్
విఠల్ వెంకతెష్ కామత్ ఒక హోటల్ వ్యాపారి మరియు విద్యావేత్త. మధ్య తరగతి కుటుంబంలో పుట్టి పెరిగిన ఈయన చిన్న తనంలో తన కుటుంబానికే చెందినా హోటల్ లో పనిచేసారు. ప్రస్తుతం ఆసియాలోనే మొట్టమొదటి ఎకోటెల్ హోటల్ పురస్కారం పొందిన ది ఆర్కిడ్ కి ఛైర్మన్ గ వ్యవహరిస్తున్నారు. ప్రస్తుతం మనం వాడుతున్న కామత్ పళ్ళెం సృష్టికర్త ఈయనే.
ఈయన తండ్రి వెంకటేష్ కామత్ హోటల్ లో కంచాలు కడిగి కుటుంబాన్ని పోషించాడు. వెంకటేష్ గారికి గల ఆరుగురు సంతానంలో ఒకడు. పని పట్ల నిశిత దృష్టి కలిగిన ఈయన ముంబై లోని బైకుల్లాలో మొదటి రెస్టారంట్ ని ఆరంభించాడు.
తన జీవితాశయం కోసం భార్య మంగళ సూత్రాన్ని తాకట్టు పెట్టి 1938 లో సత్కార్ అనే హోటల్ ని ఆరంభించాడు. అలా దినదిన ప్రవర్ధమానంగా తన హోటల్ సామ్రాజ్య్యాన్ని విస్తరించుకుంటూ సురుచి, సన్మాన్ ని స్థాపించారు. వీరి కుతుంబానికి ప్రపంచ వ్యాప్థంగా పలు గొలుసు కట్టు హోటల్ వ్యాపారాలు ఉన్నాయి. వాటిలో సత్కర్, స్వాగత్, కామత్ ప్లాజా, ఆర్కిడ్ మొ"నవి.
కామత్ హోటల్స్ ఇండియా ప్రైవేటు లిమిటెడ్ పేరు మీద 372 గదుల థొ కూదిన ఒర్చిద్ హొతెల్ ని ముంబైలో నిర్వహిస్థున్నరు. 1999-2000లొ వాదుకలొకి వచిన ఈ కామథ్ హోటల్ 275 గదులతో కూడుకున్నది. ఆర్కిడ్ 1999 లో Ecotel Industry Pioneer Status పురస్కారాన్ని పొందింది. December 6, 2000న ఆర్కిడ్ ప్రపంచం లోనే ఐదు హోటళ్ళలో ఒకటైన Five Globe Ecotel గా పూన: గుర్తింపుని పొందింది.
ఈయన తన ఆత్మకథని ఇడ్లీ, ఆర్కిడ్ అండ్ విల్ పవర్ అనే పేరుతో వ్రాశారు. దీనిని ప్రముఖ తెలుగు నవలా రచయిత యండమూరి వీరేంద్రనాథ్ ఇడ్లి-వడ-ఆకాశం అనే పేరుతో స్వేచ్ఛానువాదం చేశారు. తరువాత ఈ పుస్తకం పేరును "ఇడ్లి-ఆర్కిడ్-ఆకాశం"గా మార్చారు.
Following prestigious Awards have been won by "The Orchid" for the year 2000-2001 
Globe Achievement Award 2000, IH & RA Green Hotelier & Restaurateur Environmental Award 1999 for outstanding contribution to sustainable tourism.
సయద్నా మహ్మద్ బుర్హనుద్దీన్
సయద్నా మహ్మద్ బుర్హనుద్దీన్ షియా ముస్లింలలోని దావూదీ బోహ్రా తెగ నాయకుడు.
దావూదీ బోహ్రా తెగల అభివృద్ధికి చేసిన విశిష్ట సేవలకుగాను సయద్నాకు పలు అవార్డులు దక్కాయి. జోర్డాన్, ఈజిప్టు ప్రభుత్వాలు తమ అత్యున్నత పౌర పురస్కారాలైన స్టార్ ఆఫ్ జోర్డాన్, ఆర్డర్ ఆఫ్ ది నైల్‌తో గౌరవించాయి. సామాజిక, విద్యారంగాభివృద్ధికి కృషి చేసినందుకు కైరోలోని అల్ అజ్‌హర్ యూనివర్శిటీ, అలీఘడ్ ముస్లిం యూనివర్సిటీ, కరాచీ యూనివర్సిటీలు గౌరవ డాక్టరేట్‌తో సత్కరించాయి
సుగ్గునలంక
"సుగ్గునలంక" గుంటూరు జిల్లా, కొల్లూరు (గుంటూరు జిల్లా) మండలానికి చెందినగ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
మండల పరిషత్తు ప్రాథమిక పాఠశాల.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ చెన్నకేశవుల సాంబశివరావు, సర్పంచిగా ఏకగ్రీవంగా ఎన్నికైనారు. [1]
ఈ మారుమూల గ్రామానికి చెందిన సుగ్గున అశోక్ కుమార్, ఇటీవల ప్రకటించిన ఐ.సి.డబ్లు.ఏ. పరీక్షా ఫలితాలలో జాతీయస్థాయిలో మూడవ ర్యాంక్ సాధించాడు. ఇతని తల్లిదండ్రులు పద్మ, వెంకటరత్తయ్య, చదువంటే ఏమిటో తెలియని, ఒక సాధారణ రైతుకుటుంబానికి చెందిన వారు. [2]
[1] ఈనాడు గుంటూరు రూరల్/వేమూరు; 2013,జులై-18; 2వపేజీ.
[2] ఈనాడు అమరావతి; 2015,సెప్టెంబరు-6; 2వపేజీ.
కడియం శ్రీహరి
కడియం శ్రీహరి వరంగల్ జిల్లాకు చెందిన రాజకీయ నాయకుడు.
మూడుసార్లు ఎమ్మెల్యేగా, తొమ్మిదిన్నర సంవత్సరాలు రాష్ట్ర మంత్రిగా పనిచేసిన కడియం శ్రీహరి వరంగల్ జిల్లా పర్వతగిరి లో జన్మించారు. రసాయనశాస్త్రంలో ఎమ్మెస్సీ పట్టా పుచ్చుకొని ప్రారంభంలో కొంతకాలం జూనియర్ లెక్చరర్ గా పనిచేసి ఎన్టీ రామారావు సూచనపై రాజకీయాలలో ప్రవేశించి వరంగల్ పురపాలక సంఘం చైర్మెన్ పదవికి పోటీచేశారు. తొలి పోటీలో పరాజయం పొందిననూ ఆ తర్వాత 1994లో స్టేషను ఘన్‌పూర్ అసెంబ్లీ నియోజకవర్గం నుంచి శాసనసభకు ఎన్నికయ్యారు.
. 1999లో మరియు 2008 ఉప ఎన్నికలలో కూడా విజయం సాధించి మొత్తం 3 సార్లు ఎమ్మెల్యేగా ఎన్నిక కావడమే కాకుండా ఎన్టీరామారావు మరియు నారా చంద్రబాబు నాయుడు మంత్రివర్గాలలో తొమ్మిదిన్నర సంవత్సరాలపాటు వివిధ మంత్రిపదవులు నిర్వహించారు.
కోమటిరెడ్డి రాజగోపాల్ రెడ్డి
కోమటిరెడ్డి రాజగోపాల్ రెడ్డి గారు కాంగ్రెస్ పార్టీ తరపున భువనగిరి ఎమ్.పి.గా 31 ఆగస్టు 2009 నుండి ఉన్నారు. ఈయన నల్లగొండ జిల్లాలోని బ్రాహ్మణవెల్లెంల గ్రామంలో సుశీలమ్మ, పాపిరెడ్డి దంపతులకు 01 జూన్ 1967లో జన్మించారు.
ఉస్మానియా విశ్వవిద్యాలయం నుండి బి.ఏ. పట్టా పొందారు.
20 ఆగస్టు,1994న లక్ష్మితో వివాహం జరిగింది. వీరికి ఒక కుమారుడు.
వ్యాపారవేత్తగా ప్రసిద్ధి పొందారు. ఆ సమయంలోనే అనేక సామాజిక కార్యక్రమాలను నిర్వహించారు. గ్రామీణా ప్రాంతాలలో వైద్య శిబిరాలు, నేత్ర శిబిరాలు నిర్వహించారు.
సినిమాలు, టి.వి చూడడడం, ఈత, టేబుల్ టెన్నిస్
చైనా, ఈజిప్ట్, జెర్మనీ, ఇండోనేషియా, ఇటలీ, మలేసియా, శ్రీలంక, సింగపూర్, యు.ఎస్.ఏ.
గుత్తా సుఖేందర్ రెడ్డి
గుత్తా సుఖేందర్ రెడ్డి గారు కాంగ్రెస్ పార్టీ తరపున నల్లగొండ ఎమ్.పి.గా పనిచేశారు. ఈయన నల్లగొండ జిల్లాలోని ఊరుమడ్ల గ్రామంలో సరస్వతమ్మ, వెంకట్ రెడ్డి దంపతులకు1954 ఫిబ్రవరి 02లో జన్మించారు.
నాగక్రమం భగవాన్ దాస్ సైన్స్ కళాశాల ఉస్మానియా విశ్వవిద్యాలయం హైదరాబాద్ లో నుండి బి.యస్సీ. పట్టా పొందారు.
01 మే, 1977న అరుంధతితో వివాహం జరిగింది. వీరికి ఒక కుమారుడు, ఒక కుమార్తే.
వ్యవపాయదారులు
ఇండియాలో ఇ- పరిపాలన
భారతదేశంలో ఇ-పాలన ఉద్యమం ద్వారా ప్రజలకు ప్రజా సేవలను అత్యంత సమీప ప్రాంతంలో సామాన్యుడికి అందుబాటులో అన్ని ప్రభుత్వ సేవలు భారత ప్రభుత్వం అందచేయడానికి ప్రయత్నిస్తుంది. జాతీయ మరియు రాష్ట్ర స్థాయిలో అమలలో ఉన్న వివిధ సేవలపై ప్రజలకు అవగాహన అందించడానికి ఈ పోర్టల్ ప్రయత్నం చేస్తుంది.ఇ-అంతర్జాలం
ఎన్.ఇ.జి.డి పౌరులకు, వివిధ వ్యాపారాలకు ప్రభుత్వ సేవలను మెరుగ్గా అందించాలనే లక్ష్యంతో ప్రారంభించిన జాతీయ ఇ-పరిపాలన ప్రణాళిక ఈ క్రింది సిధ్దాంతాన్ని లక్ష్యంగా పెట్టుకుంది: “సామాన్య మానవుడికి అతను నివసించేచోటే ఉమ్మడి సేవా కేంద్రాలద్వారా అన్ని ప్రభుత్వసేవలూ అందించేటట్లుగా చూడాలి. ఆ సేవలు సామాన్య మానువుడి ప్రాధమిక అవసరాలు అతను భరించగలిగే ఖర్చుతో తీరేలా సమర్ధవంతంగా, పారదర్శకంగా, విశ్వాసయోగ్యమైనవిగా, నమ్మకంగా అందించాలి.” ఈ లక్ష్యాన్ని ఆదర్శంగా పెట్టుకుని సుపరిపాలనను అందించడానికి ప్రభుత్వం ఇస్తున్న ప్రాధాన్యతను నొక్కి చెబుతోంది.
దావీదు
దావీదు (1040–970 BC) బైబిలులోని సమూయేలు గ్రంథం ప్రకారం ఉమ్మడి ఇస్రాయేలు యొక్క రెండవ రాజు, మత్తయి సువార్త, లూకా సువార్త ప్రకారం యేసు క్రీస్తు యొక్క వంశావళికి మూలపురుషుడు. ఇతడు యూదా సాంంరాజ్యాన్ని 1040–970 BC మధ్య పాలించాడు
వ్యవసాయ రంగంలో ఐటీ ఆవశ్యకత
సమాచార సాంకేతిక పరిజ్ఞానం అనెది ఐటీ పెరిట దాదాపు అన్ని రంగాల్లో విస్రుతంగా వినిపిస్తున్న పదం. ఐటీ ద్వారా అనెక రంగాలు అభివ్రుద్ఢి పదంలొ పయనిస్తునాయి.అయితె, వ్యవసాయ రంగంలో మాత్రం ఈ పరిగ్నానం అభివ్రుద్ఢి చెందిన దెశాలో మాదిరిగా మన భారతదెశంలో అంతగా ప్రభావం చూపలేదు.
భారతదేశ జనాభాలో దాదాపు 70% మంది ప్రజలు గ్రామీణ ప్రాంతాల్లో నివసిస్తూ వ్యవసాయ రంగంపై ఆధారపడి ఉండటమే ఇందుకు కారణం.
రైతులు విత్తనం నాటే దశ నుంచి పండించిన పంటలను వ్యవసాయ మార్కెట్ లకు తరలించే దశ వరకు ఏన్నొ కష్టనష్తాలను ఏదురు కొవల్సిన పరిస్థితి వస్తొంది. ప్రస్తుతం, రైతాంగానికి మెరుగైన విత్తనాలు సకాలంలో లభించడంలేదు.
ఈ ఐటీ గనక రైతులకు బాగా ఉపయొగపడినట్లయితే రైతుల ఈతి బాధలు తొలగిపొవడమే కాక లక్షల కోట్లరూపాయల విలువైన వ్యవసాయ ఉత్పతులను నష్తపోకుండా కాపాదుకోవచు.
వ్యవసాయ శాస్త్రవేత్టలు ఎన్నో పరిశోధనలు చేసి సృష్టించిన విత్తనాలు ఐటీ ని ఉపయోగించడం ద్వారా రైతులందరికీ తెల్లియజేసి అందించవచు.
స్పోర్ట్స్ అధారిటీ ఆఫ్ ఆంధ్రప్రదేశ్
"'స్పోర్ట్స్ అధారిటీ ఆఫ్ ఆంధ్రప్రదేశ్ స్థాపీతము"
ఆంధ్రప్రదేశ్ ప్రభుత్వం 1988 చట్టం .4 ద్వారా క్రీడల అభివృద్ధి కోసం స్పోర్ట్స్ అధారిటీ ఆఫ్ ఆంధ్రప్రదేశ్ స్థాపించబడింది. 
ఎస్టీ అమలు చేస్తుంది క్రీడలు అభివృద్ధి కార్యక్రమాలు, GoI / సాయి, స్టేడియంల, క్రీడలు అకాడమీలు / క్రీడలు పాఠశాలలు, వివిధ శిక్షణా శిబిరాలు / కోర్సులు ప్రవర్తనా ఎస్టాబ్లిష్మెంట్ నిర్మాణం పథకాల, రాష్ట్ర, జాతీయ మరియు వివిధ రంగాలకు, స్టేడియంల నిర్వహణ మరియు ఇతర అంతర్జాతీయ టోర్నమెంట్లు Govt చేసిన బడ్జెటరీ కేటాయింపు ప్రకారం కార్యక్రమాలు.
క్రీడలు డైరెక్టర్ వైస్ ఛైర్మన్, మేనేజింగ్ డైరెక్టర్, ఆంధ్రప్రదేశ్ సాయ్ కోసం ఎక్స్ అఫీషియో ఉండాలి. స్పోర్ట్స్ అథారిటీ Govt ముందు అనుమతితో పోస్ట్లు ఏర్పాటుకు మంజూరు కల్పించమని సమర్థ అధికారం ఉంది ఆ అందిస్తుంది 04.05.1993. ఎస్టీ లో. రాష్ట్రం ప్రధాన కేంద్రాల్లో అడ్మినిస్ట్రేటివ్ నిర్మాణం Govt అనుమతితో 1993 లో సృష్టించబడిన. ఎప్పటికప్పుడు, అదే కాడ్రే బలం, రోజు అంటే వరకు కొనసాగుతుంది.
అధికారులు 45, స్టాఫ్ 69, శిక్షకులు, కన్సాలిడేటెడ్ 133, క్లాస్ IV 192, మాన్ పవర్ ఏజెన్సీ సిబ్బంది 21
రాష్ట్ర కలిగి, హెడ్ క్వార్టర్లు మరియు మండలాలను కొన్ని క్రీడలు అవస్థాపన అద్భుతంగా పెరిగాయి .
గత కొన్ని సంవత్సరాలుగా, Govt . క్రీడలు మరియు రూపాయలు ఖర్చు కోట్లు ఒక మోడల్ రాష్ట్రం ఆఫ్ స్పోర్ట్స్ అభివృద్ధి అవస్థాపన ఏర్పాటుకు, " Kreedanandhra ప్రదేశ్ " వంటి రాష్ట్రం అడుగుపెడుతున్నారు అభివృద్ధి చాలా ఉత్సుకతో. Govt . రాష్ట్రంలోనే క్రీడలు అభివృద్ధి మరియు పెండింగ్ ప్రాజెక్టులు పూర్తి మరియు అవసరం ప్రకారం వివిధ పెరిగిన కార్యక్రమాల అమలు కోసం ఎప్పటికప్పుడు క్రీడలు బడ్జెట్ పెంచడానికి సిద్ధం బడ్జెట్ పెరిగాయి .
ప్రతి జిల్లా HQ లో క్రీడలు ఇన్ఫ్రాస్ట్రక్చర్ సృష్టి తలుపు స్టేడియం, ఇండోర్ స్టేడియం మరియు ఇతర నాటకం లను అనగా డివిజన్ స్థాయి / మండలం స్థాయి HQ వద్ద మినీస్టేడియాలు, క్రీడలు అకాడమీలు మరియు దాని నిర్వహణ ఏర్పరచడం.
గ్రామీణ క్రీడలు, మహిళలు క్రీడలు & గిరిజన క్రీడలు టోర్నమెంట్లు ప్రవర్తన. రాష్ట్రం జట్లకు రెసిడెన్షియల్ వేసవి శిక్షణ శిబిరాలలో సబ్ జూనియర్ మరియు జూనియర్ నైపుణ్యం క్రీడలు వ్యక్తులు కోసం కోచింగ్ శిబిరాలు ప్రవర్తన.
కోచింగ్ క్రీడలు పరికరాలు సరఫరా జిల్లా మరియు జంట నగరాల్లో కేంద్రాలు., కోచ్‌లు ఉపాధి.
శిక్షకులు, పెంపుడు జంతువులు మరియు పిడిఎస్కి రిఫ్రెషర్ కోర్సులు.
నేషనల్ మరియు ఇంటర్ నేషనల్ టోర్నమెంట్లు ప్రవర్తన.
క్యాష్ అవార్డులు, రాష్ట్రం హెడ్ వంతులు స్టేడియాలు నిర్వహణ.
అశుతోష్ ముఖర్జీ
అశుతోష్ ముఖర్జీ (జూన్ 29, 1864 - మే 25, 1924) బెంగాల్ కు చెందిన శాస్త్రవేత్త. గణితం, సైన్సు, న్యాయశాస్త్రం లాంటి పలు రంగాల్లో నిష్ణాతుడు మరియు సాహితీ వేత్త, సంఘసంస్కర్త, తత్త్వవేత్త కూడా.
బాల్యం నుంచే అశుతోష్ చదువులో మంచి ప్రతిభ కనబరచాడు. "సౌత్ సబర్బన్ స్కూల్లో" చేరి 1879లో కలకత్తా విశ్వవిద్యాలయం యొక్క మెట్రిక్యులేషన్ పరీక్షలో రెండవ స్థానంలో నిలిచాడు. తరువాత ప్రెసిడెన్సీ కళాశాలలో చేరి 1881లో F.A పరీక్షలో మూడవ స్థానంలో నిలిచాడు. 1884లో బి.ఏ డిగ్రీలో యూనివర్శిటీలోనే ప్రథముడిగా ఉత్తీర్ణుడయ్యాడు. తరువాత సంవత్సరమే గణితంలో M.A మొదటి స్థానంలో నిలిచాడు. తరువాత సైన్సులో M.A కొరకు, ప్రేమ్‌చంద్-రాయ్‌చంద్ ఉపకార వేతనం కొరకు మళ్ళీ పరీక్ష కోసం సిద్ధమై వయసు చాలక వాటిని మద్యలోనే వదిలేశాడు. అది అలా ఉండగానే సిటీ కాలేజీలో లా చదివి దానికి సంబంధించిన మూడు పరీక్షల్లో ప్రథముడిగా నిలిచాడు.
అశుతోష్ గణితంలో ప్రతిభావంతుడైనప్పటికీ కలకత్తా విశ్వవిద్యాలయంలో నిధులు చాలకపోవడం వలన (సంవత్సరానికి 9000 రూపాయలు) ఆయన్ను ఆచార్యుడిగా నియమించలేక పోయారు. దాంతో ఆయన 1888 లో న్యాయవాద వృత్తి చేపట్టాడు. 1904 లో కలకత్తా హైకోర్టుకు న్యాయమూర్తి అయ్యాడు. 1906 నుంచి 1914 వరకు కలకత్తా విశ్వవిద్యాలయానికి వైస్ చాన్స్‌లర్ గా వ్యవహరించాడు. ఆయన నేతృత్వంలో కలకత్తా విశ్వవిద్యాలయం అధునాతన సౌకర్యాలను సమకూర్చుకుని ఇతర భారతీయ విశ్వవిద్యాలయాలకు ఆదర్శంగా నిలిచింది.
మే 25, 1924 న అకస్మాత్తుగా మరణించాడు.
శూద్రకుడు
శూద్రకుడు ఒక రాజు. అతడు సాంస్కృతిక సాహిత్యములో ప్రవీణుడు.. అతడు పరాక్రమశాలి అని,ఋక్,సామవేదాలను,గణిత శాస్త్రాన్ని అభ్యసించాడు. మృచ్ఛకటికమ్‌ అనే నాటకం రచించారు.
గూగుల్ గ్లాసెస్
గూగుల్ గ్లాసెస్ అనేవి అప్టికల్ హెడ్ మౌంటెడ్ డిస్ప్లే టెక్నాలీజీతో అనుసంధానించబడినది.
దీనిని సృష్టించినది గూగుల్ ఎక్స్ గ్రూపు వారు. ఈ టీం లో బాబక్ పర్విజ్, స్టీవ్ లీ మరియు సబాష్టియన్ తర్న్ అనువారు.